SRICHA พุ่ง 8% หลังคว้างานเพิ่มพันล้าน เริ่มบุ๊กรายได้ Q3
SRICHA ทะยาน 8% ขานรับข่าวคว้างาน DYNATEC MADAGASCAR เพิ่มพันล้าน ทยอยรับรู้รายได้ในไตรมาส 3/65
SRICHA ทะยาน 8% ขานรับข่าวคว้างาน DYNATEC MADAGASCAR เพิ่มพันล้าน ทยอยรับรู้รายได้ในไตรมาส 3/65
28 ต.ค. 2565

ผู้สื่อข่าวรายงานว่า วันนี้ (28 ต.ค.65) ราคาหุ้น บริษัท ศรีราชาคอนสตรัคชั่น จำกัด (มหาชน) หรือ SRICHA ณ เวลา 10:03 น. อยู่ที่ระดับ 11 บาท บวก 0.80 บาท หรือ 7.84% สูงสุดที่ระดับ 11 บาท ต่ำสุดที่ระดับ 10.50 บาท ด้วยมูลค่าการซื้อขาย 4.85 ล้านบาท

สำหรับราคาหุ้นที่ปรับตัวขึ้นมานั้น คาดจะมาจากการที่นักลงทุนเข้ามาเก็งรับข่าวบริษัทได้รับงานเพิ่มจากทาง DYNATEC MADAGASCAR รวมมูลค่าประมาณหนึ่งพันล้านบาท โดยจะเริ่มทยอยรับรู้รายได้ในไตรมาส 3/65 ไปจนจบทุกโครงการ และกำลังรอผลการประมูลงานเพิ่มมูลค่า 600 ล้านบาท